# Gabriel Jackson

Gabriel Jackson (Mount Vernon (Nova York), 10 de març de 1921 – Ashland, Oregon, 3 de novembre de 2019) fou un historiador i hispanista estatunidenc. Víctima del Maccarthisme, es va graduar en Història i Literatura el 1942 al Harvard College i es va doctorar en la Universitat de Tolosa amb una tesi sobre el regeneracionisme de Joaquín Costa. El 1960-1961 va obtenir una beca Fulbright i des del 1965 fou professor a la Universitat de Califòrnia a San Diego.
És considerat deixeble tant de Jaume Vicens i Vives com de Pierre Vilar i durant molt anys ha col·laborat amb el diari El País. També és considerat autoritat en el període de la Segona República Espanyola i la Guerra Civil Espanyola. Va residir al costat de la seva filla en l'estat d'Oregon després de viure 26 anys a Barcelona.
Va reflexionar sobre els problemes econòmics d'entreguerres, l'auge del feixisme i el conflicte entre democràcia i totalitarisme. Va entrar en contacte, per casualitat, amb la cultura espanyola a causa dels exiliats republicans a Mèxic, en la dècada de 1940. Va rebre el Premi Elio Antonio de Nebrija de la Universitat de Salamanca (2003). En jubilar-se, el 1983, es traslladà a Barcelona, on visqué fins al 2010. El 1997, Jackson va donar el seu suport al Foro Babel, col·lectiu centrat en la defensa d'un major ús del castellà a Catalunya, en el qual també es van alinear entre altres Albert Boadella, Rosa Maria Sardà i Rosa Regàs.
L'any 2009 va rebre el Premi Internacional Terenci Moix al millor llibre d'assaig de l'any, per Juan Negrín, médico, socialista y jefe de gobierno de la II República. El 2010 marxà a viure a casa de la seva filla a Ashland (Oregon, EUA), on morí.

## Obres

* The Spanish Republic and the Civil War 1931-39. Princeton (N.J.): Princeton University Press, 1965
** La República Española y la Guerra Civil: 1931-1939. Barcelona: Crítica, 1999
** --do.--[Esplugues de Llobregat]: Orbis, 1985
** --do.--Barcelona: Mundo Actual de Ediciones, 1978
* The Spanish Civil War: Domestic Crisis or international Conspiracy. Boston: D. C. Heath, 1966
** --do.--Chicago: Quadrangle Books, 1972
** Histoire de la Guerre civile de l'Espagne. Paris: Ruedo Ibérico, 1974
* Historian's Quest. New York: Knopf, 1969
** Historia de un historiador. Madrid: Anaya & Mario Muchnik, cop. 1993
* A Concise History of the Spanish Civil War. London: Thames and Hudson, 1974
* Breve historia de la Guerra Civil Española. Barcelona : Grijalbo, 1986
* --do.--[Paris]: Ruedo Ibérico, 1974
* Civilization & Barbarity in 20th Century Europe
* Civilización y barbarie en Europa del siglo XX. Barcelona: Planeta, 1997
* Fighting for Franco: International Volunteers in Nationalist Spain During the Spanish Civil War, 1936-39 by Judith Keene and Gabriel Jackson. Leicester University Press, 2001
** Luchando por Franco: voluntarios europeos al servicio del España fascista. [Barcelona]: Salvat, 2002
* Making of Mediaeval Spain (Library of European Civilization)
* Juan Negrín: physiologist, socialist and Spanish Republican war leader. Cañada Blanch Centre for Contemporary Spanish Studies; Brighton: Sussex Academic Press, 2010
* Costa, Azaña, el Frente Popular y otros ensayos. Barcelona: Crítica, 2008—do.--Madrid: Turner, 1976
* Memoria de un historiador. Madrid: Temas de Hoy, 2001
* Ciudadano Jackson: visiones de la mundo contemporáneo. Barcelona: Martínez Roca, 2001
* Origines de la Guerra fría. Madrid: Información e Historia, 1993
* El Kapellmeister Mozart. Barcelona: Empúries, 1991
** Mozart. Barcelona: Empúries, 1991
** El difunto Kapellmeister Mozart. Barcelona: Muchnik, 1991
* Catalunya republicana i revolucionària: 1931-1939. Barcelona: Grijalbo, 1982
* La Guerra civil española: antologia de los principals cronistas de guerra americanos en España (editor) Barcelona: Icaria, 1978
* The Making of Medieval Spain. London: Thames and Hudson, 1972
** --do.--[New York]: Harcourt Brace Jovanovich, 1972
** Introducción a la España medieval; ed. 3a. Madrid: Alianza, 1979

## Referències

* ↑ «Gabriel Jackson». Gran Enciclopèdia Catalana. Barcelona: Grup Enciclopèdia Catalana.
* ↑ Popkin, Jeremy D. History, Historians, & Autobiography p.178 University of Chicago Press, 2005 ISBN 0226675432, 9780226675435
* ↑ EFE «Jackson recibe el premio Nebrija con un alegato contra los tópicos nacionales». el mundo. EFE, 03-07-2003 [Consulta: 23 abril 2014].
* ↑ Els Premis Terenci Moix recorden l'escriptor i distingeixen Rosa Maria Sardà i Eduardo Mendoza a Diari de Girona, 23/4/2009

## Enllaços externs

* Recopilació de treballs de Gabriel Jackson a Dialnet
* Articles sobre Gabriel Jackson a El País
* Homenatge a l'hispanista Gabriel Jackson, celebrat el dissabte 29 de febrer de 2020, al Centre Cultural Teresa Pàmies de Barcelona.